220 



csokoládé-barna ; a háton egy szennyes sárga csík vonul végig, 

 mely a gyűrűkön erősebb és szembetűnőbb, mint a hajtásokban; 

 minden gyűrűn a hát két oldalán egy négyszögű fekete folt mu- 

 tatkozik, s alatta egy sárga pont, mely egy hasonló, alig látható 

 oldalcsíkkal függ öszze ; minden gyűrű pamatszerű szőrökkel van 

 borítva, melyek a háton csokoládé-barnák, a has felé azonban kissé 

 sárgásak; a fej fekete, valamennyi láb sárga. « 



Ez a hernyó aztán szerencsésen bábbá alakult s a bábból a 

 következő év tavaszán, 1797 április 26-án egy igen szép és tiszta 

 him példány bujt elő.*) 



1797 tavaszán egy más érdekes szövő-pille, az Ocnogyna pá- 

 rásító, Hb. foglalkoztatta sokat a budai rovarászokat. Márczius 

 25-én találta Holzer a budai városmajorban az első nőstényt; 

 márczius végén és április elején aztán minden nap vadásztak e 

 fajra, a melyből Holzer aránylag a legtöbbet talált. Egy pár 

 döglött vagy sérült himen kivül a többi példány mind nőstény 

 volt; az utolsót Frenreisz fogta április 16-án. Ismeretes dolog, 

 hogy e fajból az elsatnyult szárnyú nőstények a budai hegyek kö- 

 zött aránylag meglehetősen gyakoriak, a himek ellenben csak ritkán 

 találhatók. Ezt tapasztalták múlt századbeli rovarászaink is és 

 azért, hogy a ritkább himekből több példányt keríthessenek kézre, 

 kísérletet tettek azokat nősténynyel csalogatni. Márczius 28-án este 

 K o y és Holzer kivittek egy nőstényt a városmajorba és azt ott 

 egy kis kalitkában éjjelre kitették ; de kísérletükkel pórul jártak, 

 mert másnap úgy a kalitkának, mint a pillének csak hűlt helyét 

 találták. 



Koy megpróbálta e fajt petéből felnevelni, a mi aztán már 

 jobban sikerült; mert az április 18-án kikelt hernyók" nála már 

 május végén elkezdték a beszövődést. A bábokból a következő évi 

 februárius első napjaiban bújtak ki a pillék, és pedig februárius 

 1-én 9 hím, 2-án 3 him és 3 nőstény, 3-án ismét 3 példány. 



Említésre méltó még, hogy a napló irója 1797. május 17-én 



*) Frivaldszky Imre (loc. cit p. 87) erről a szép szövő-pilléről 

 a következő szavakkal emlékezik meg : »Ezen faj szinte a déli és délkeleti fau- 

 nát jellemzi, nálunk a szórványos fajokhoz számítandó, mely csak némely év- 

 ben, és többnyire csak egyes példányokban észlelhető, a Sashegy déli lejtőin 

 néhai Kóy ezen fajt több példányban gyfíjtötte.« Hogy vájjon csakugyan talál- 

 ta-e Koy e pillét később a Sashegyen is, azt most már nem igen tudhatjuk ; 

 de a fennebb idézett naplójegyzetekbó'l kétségkívül kitűnik, hogy e fajnak első 

 hazai példányát Koy nem a Sashegyen, hanem a Svábhegyen fedezte fel. 



